Ben Qurion adına Beynəlxalq Hava Limanı

Ben-Qurion adına Beynəlxalq Hava Limanı — Lod şəhərinin ətrafında və Təl-Əvivdən 15 kilometr cənub-şərqdə yerləşən İsrailin ən böyük beynəlxalq hava limanının adıdır. 1973-cü ilə qədər Lod Hava Limanı adı ilə tanınırdı, həmin ildə o, İsrailin ilk baş naziri olmuş David Ben-Gurionun (1886–1973) şərəfinə adlandırıldı. Bu hava limanı El Al, Israir, Arkia və Sundor üçün hab rolunu oynayır və İsrail Hava Limanları İdarəsi tərəfindən idarə olunur. Bu hava limanı İsrailin ilk baş naziri David Ben-Qurionun adını daşıyır. İsrail Hərbi Hava Qüvvələrinin 27-ci eskadronunun bazası bu hava limanında yerləşir.

O, Qüdsdən 45 km şimal-qərbdə, Təl-Əvivdən isə 20 km cənub-şərqdə yerləşir.

2023-cü ildə Ben Qurion Hava Limanı 21,1 milyon sərnişinə xidmət göstərmişdir, bu da onu Yaxın Şərqin ən işlək hava limanlarının siyahısında ön sıralarda qərarlaşdırmışdır. Yüksək təhlükəsizlik səviyyəsi və sərnişin təcrübəsi ilə Yaxın Şərqdəki ən yaxşı beş hava limanından biri hesab olunur. Bir neçə terror hücumunun hədəfi olmuşdur, amma hava limanından qalxan təyyarələrin qaçırılması üçün edilən cəhdlərin heç biri uğurlu olmayıb.

Bu hava limanı İsrail üçün böyük əhəmiyyətə malikdir, çünki əksər səyyahlar üçün ölkəyə daxil olmağın azsaylı rahat yollarından biridir. Uzun müddət İsrailin yeganə beynəlxalq hava limanı olduğuna görə kritik zəiflik nöqtəsi kimi qiymətləndirilirdi və bu da 2019-cu ildə Ramon Hava Limanının açılmasına səbəb oldu.

 İstinadlar 

Kateqoriya:İsraildə aviasiya